पाएं अपने शहर की ताज़ा ख़बरें और फ्री ई-पेपरडाउनलोड करें
किशनगंज एसडीएम गौरव कुमार मित्तल के निर्देश पर प्रशासन ने गुरुवार को झोलाछाप डॉक्टरों के अवैध रूप से संचालित क्लिनिकों पर छापा मारा गया। बीसीएमओ डॉ. निशांत सैनी ने बताया कि बांसथूनी में संचालित दो बंगाली क्लिनिकों पर छापा मारा गया। कार्रवाई के दौरान क्लिनिक संचालनकर्ता क्लीनिक से पहले ही गायब हो गए। दोनों क्लीनिकों के बाहर नोटिस चस्पा कर आगामी तीन िदन तक क्लिनिक नहीं खोलने के लिए कहा गया। इसके बाद रामपुरिया जागीर गांव में भी कार्रवाई की गई। यहां संचालित अवैध क्लिनिकों पर छापा मारा, लेकिन एक क्लीनिक संचालनकर्ता छापा मारने से पहले ही गायब हो गया।
उसकी दुकान के बाहर टीम ने नोटिस चस्पा किया। इसके बाद बिलासगढ़ रोड पर संचालित बंगाली क्लिनिक पर छापा मारा, लेकिन संचालनकर्ता नदारद मिला। यहां एक सहायक कर्मी मिला जो मरीजों का उपचार कर रहा था। निरीक्षण के दौरान क्लिनिक पर काफी मात्रा में दवाइयां मिली। ब्लॉक सीएमएचओ के निर्देश पर तीन दिन के लिए दुकान को सील किया गया। कार्रवाई के दौरान नायब तहसीलदार सुनीलकुमार जंगम, भू-अभिलेख निरीक्षक रामदयाल वैष्णव, नवीन छीपा शामिल थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn